chhatramani/nepal_legal_regulations_corpus_np huggingface dataset:
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(३) समितिको कुल सदस्य सङ्ख्याको पचास प्रतिशत भन्दा बढी सदस्यहरू उपस्थित भएमा समितिको बैठकको लागि गणपूरक सङ्ख्या पुगेको मानिनेछ । (४) समितिको बैठकको अध्यक्षता समिति अध्यक्षले गर्नेछ र निजको अनुपस्थितिमा बैठकमा उपस्थित सदस्यहरूले आफूहरूमध्येबाट छानेको सदस्यले गर्नेछ । (५) समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिनेछ । (६) समितिले आवश्यकता अनुसार नागरिक उड्डयन सुरक्षा सम्बन्धी विशेषज्ञलाई समितिको बैठकमा भाग लिन आमन्त्रण गर्न सक्नेछ । (७) समितिको बैठकको निर्णय समितिको सदस्य-सचिवले प्रमाणित गरी राख्नेछ । (८) समितिको बैठक सम्बन्धी अन्य कार्यविधि समिति आफैले निर्धारण गरे बमोजिम हुनेछ । ५. समितिको काम, कर्तव्य र अधिकार : समितिको काम, कर्तव्य र अधिकार देहाय बमोजिम हुनेछ :- । (क) नागरिक उड्डयन सुरक्षाका सम्बन्धमा अवलम्बन गर्नु पर्ने राष्ट्रिय नीति तथा कानूनमा गर्नु पर्ने सुधारको विषयमा नेपाल सरकारलाई सुझाव दिने, । (ख) नागरिक उड्डयन सुरक्षा विरुद्धका खतरा (थ्रेट) को प्रकृति तथा क्षेत्रको आधारमा राष्ट्रिय नागरिक उड्डयन सुरक्षा कार्यक्रम कार्यान्वयन गर्न नागरिक उड्डयन सम्बन्धी विभिन्न निकाय बीच सुरक्षा समन्वय गर्ने, । (ग) नागरिक उड्डयन सुरक्षा विरुद्धका सम्भावित खतराको सामना गर्न अवलम्बन गर्नु पर्ने सुरक्षात्मक व्यवस्थाका सम्बन्धमा नागरिक उड्डयन सुरक्षा अधिकारी तथा सम्बद्ध अन्य निकायलाई निर्देशन दिने, । (घ) नागरिक उड्डयन सुरक्षा प्रविधिको स्तरोन्नति गर्न वा अतिरिक्त सुरक्षा गर्न आवश्यक देखिएमा सम्बन्धित निकायलाई निर्देशन दिने, । (ङ) विमानस्थलको निर्माण, सुधार तथा विस्तार गर्दा अपनाउनु पर्ने सुरक्षात्मक प्रावधानहरूको कार्यान्वयनको पहिलो संशोधनद्वारा संशोधित । सुनिश्चितता गर्न प्राधिकरणलाई निर्देशन दिने, । पहिलो संशोधनद्वारा संशोधित । (च) राष्ट्रिय नागरिक उड्डयन सुरक्षा कार्यक्रम स्वीकृत गर्ने, । (छ) नागरिक उड्डयन सुरक्षाका सम्बन्धमा अन्तर्राष्ट्रिय नागरिक उड्डयन सङ्गठनद्वारा लागू गरिएका एनेक्स-१७ तथा अन्य एनेक्सका सम्बन्धित प्रावधानहरू कार्यान्वयनको लागि आवश्यक पहिलो संशोधनद्वारा संशोधित । व्यवस्था मिलाउन प्राधिकरणलाई निर्देशन दिने, । (ज) नागरिक उड्डयन सुरक्षा सम्बन्धी तालिम प्राप्त सुरक्षाकर्मीलाई खानतलासीको कार्यमा संलग्न गराउन सम्बन्धित निकायलाई निर्देशन दिने, । (झ) नागरिक उड्डयन सुरक्षा सम्बन्धमा ऐन तथा यस नियमावलीको व्यवस्था पालना भए नभएको समय समयमा निरीक्षण र अनुगमन गर्ने तथा त्यसरी निरीक्षण र अनुगमन गर्दा कसैले सो व्यवस्था पालना गर्नमा ढिलासुस्ती वा हेलचेत्र्याइँ गरेको देखिएमा आवश्यक कारबाहीको लागि सम्बन्धित निकायमा लेखी पठाउने । परिच्छेद-३ । राष्ट्रिय नागरिक उड्डयन सुरक्षा कार्यक्रम सम्बन्धी व्यवस्था । ६. राष्ट्रिय नागरिक उड्डयन सुरक्षा कार्यक्रम बनाई लागू गर्ने : (१) नागरिक उड्डयनलाई अनधिकृत हस्तक्षेपबाट संरक्षण गर्न समितिले राष्ट्रिय नागरिक उड्डयन सुरक्षा कार्यक्रम बनाई लागू गर्नेछ । (२) उपनियम (१) बमोजिमको राष्ट्रिय नागरिक उड्डयन सुरक्षा कार्यक्रममा समावेश गर्नु पर्ने विषयहरू अनुसूची-१ मा उल्लेख भए बमोजिम हुनेछन् ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(२) उपनियम (१) बमोजिमको राष्ट्रिय नागरिक उड्डयन सुरक्षा कार्यक्रममा समावेश गर्नु पर्ने विषयहरू अनुसूची-१ मा उल्लेख भए बमोजिम हुनेछन् । ७. नागरिक उड्डयन सुरक्षा अधिकारीको रूपमा काम गर्ने : प्राधिकरणको महानिर्देशकले नागरिक उड्डयन सुरक्षा अधिकारीको रूपमा काम गर्नेछ । ८. नागरिक उड्डयन सुरक्षा अधिकारीको काम, कर्तव्य र अधिकार : (१) यस नियमावलीमा अन्यत्र लेखिएका काम, कर्तव्य र अधिकारको अतिरिक्त नागरिक उड्डयन सुरक्षा अधिकारीको काम, कर्तव्य र अधिकार देहाय बमोजिम हुनेछ :- । पहिलो संशोधनद्वारा संशोधित । (क) राष्ट्रिय नागरिक उड्डयन सुरक्षा कार्यक्रम अन्तर्गतका राष्ट्रिय नागरिक उड्डयन सुरक्षा गुणस्तर नियन्त्रण कार्यक्रम, राष्ट्रिय हवाई सुरक्षा तालिम कार्यक्रम, विमानस्थल सुरक्षा कार्यक्रम लगायत नागरिक उड्डयन सुरक्षा सम्बन्धी म्यानुअल तथा नागरिक उड्डयन सुरक्षा स्तरीय कार्यसञ्चालन कार्यविधि स्वीकृत गरी कार्यान्वयन गराउने, । (ख) राष्ट्रिय नागरिक उड्डयन सुरक्षा कार्यक्रमको बारेमा नागरिक उड्डयन सुरक्षासँग सम्बन्धित व्यक्ति तथा निकायलाई जानकारी गराउने, । (ग) नागरिक उड्डयन सुरक्षा सम्बन्धी विषयमा विभिन्न निकायबीच समन्वय तथा सहयोग आदान प्रदान गर्ने, । (घ) वायुसेवा सञ्चालन संस्था तथा अन्य निकायले बनाएको नागरिक उड्डयन सुरक्षाका कार्यक्रम स्वीकृत गरी कार्यान्वयन गराउने, । (ङ) नागरिक उड्डयन सुरक्षा सम्बन्धी कानूनमा गर्नु पर्ने सुधारको सम्बन्धमा समितिलाई सुझाव दिने, । (च) नागरिक उड्डयन सुरक्षा सम्बन्धी प्रचलित कानून, राष्ट्रिय नागरिक उड्डयन सुरक्षा कार्यक्रम, विमानस्थल सुरक्षा कार्यक्रम, अन्तर्राष्ट्रिय नागरिक उड्डयन सङ्गठनबाट लागू गरिएका मापदण्ड तथा वायुसेवा सञ्चालन संस्थाको सुरक्षा कार्यक्रमको कार्यान्वयनको सुनिश्चित गर्न आवश्यक निरीक्षण, जाँच, परीक्षण तथा सुरक्षा सर्भे गर्ने, गराउने, । (छ) नागरिक उड्डयन सुरक्षा सम्बन्धमा गरिएका निरीक्षण, जाँच, परीक्षण तथा सुरक्षा सर्भेबाट देखिएका त्रुटिहरू सच्याउन सम्बद्ध निकायलाई निर्देशन दिने, । (ज) नागरिक उड्डयन तथा विमानस्थल सुरक्षाका लागि आवश्यक पर्ने भवन, सुरक्षा उपकरण, इन्धन लगायतका पूर्वाधार तथा सुविधाको व्यवस्था गर्ने, गराउने, । (झ) नागरिक उड्डयन सुरक्षा विरुद्धको खतराको अनुपातमा सुरक्षात्मक कार्यक्रम पर्याप्त भए वा नभएको सम्बन्धमा अनुगमन तथा मूल्याङ्कन गर्ने, गराउने, । (ञ) अन्य राष्ट्रको नागरिक उड्डयन सुरक्षा विरुद्ध खतराको जानकारी प्राप्त भएमा सम्बन्धित राष्ट्रलाई यथासम्भव छिटो जानकारी गराउने, । (ट) नागरिक उड्डयन सुरक्षा विरुद्ध कुनै खतरा देखिएमा त्यसको जानकारी तत्काल प्राधिकरण सञ्चालक समितिका पदाधिकारी, समितिका अध्यक्ष तथा सदस्यलाई र सम्बन्धित मन्त्रालयको सचिवलाई गराउने, । (ठ) नागरिक उड्डयन सुरक्षा सम्बन्धी सूचना, खतरा, सन्देश तथा कागजातको गोपनीयता कायम राख्ने व्यवस्था मिलाउने, । पहिलो संशोधनद्वारा संशोधित । (ड) कुनै कर्मचारी वा कामदार गैर कानूनी काममा संलग्न रहेको पाइएमा निजलाई तत्कालै विमानस्थलको कामबाट हटाई निषेध क्षेत्र अनुमतिपत्र जफत गरी प्रचलित कानून बमोजिम कारबाही गर्न सम्बन्धित निकायलाई लेखी पठाउने, ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

पहिलो संशोधनद्वारा संशोधित । (ड) कुनै कर्मचारी वा कामदार गैर कानूनी काममा संलग्न रहेको पाइएमा निजलाई तत्कालै विमानस्थलको कामबाट हटाई निषेध क्षेत्र अनुमतिपत्र जफत गरी प्रचलित कानून बमोजिम कारबाही गर्न सम्बन्धित निकायलाई लेखी पठाउने, । (ढ) वायुसेवा सञ्चालन संस्था, नागरिक उड्डयन कार्यालय तथा विमानस्थलमा रहने भन्सार, सुरक्षा निकाय, अध्यागमन लगायत सबै निकायको नागरिक उड्डयन सुरक्षा सम्बन्धी जिम्मेवारी तोक्ने र तोकिएको जिम्मेवारी पालन गरे, नगरेको अनुगमन गर्ने, गराउने, । (ण) विमानस्थलको निर्माण, पुनर्निर्माण, विस्तार वा विमानस्थलमा कुनै भवन, सेवा सुविधा थप वा विस्तार गर्नु अघि विमानस्थल सुरक्षाको पूर्ण प्रत्याभूतिको निमित्त आवश्यक सुरक्षा योजना स्वीकृत गरी कार्यान्वयन गराउने, । (त) अन्य मुलुकसँग हुने हवाई सम्झौतामा नागरिक उड्डयन सुरक्षाका प्रावधान समावेश गर्न सिफारिस गर्ने, । (थ) नागरिक उड्डयन सुरक्षा सम्बन्धी आवश्यक तालिम तथा प्रमाणीकरण (सर्टिफिकेशन) कोर्ष सञ्चालनको लागि सम्बन्धित निकाय तथा संस्थालाई लेखी पठाउने, । (द) नागरिक उड्डयन सुरक्षा कार्यक्रम पेस नगर्ने वा कार्यान्वयन नगर्ने वायुसेवा सञ्चालन संस्थालाई नेपालमा वायुयान सञ्चालनको अनुमति प्रदान नगर्न वा अनुमति रोक्का गर्न सम्बन्धित निकायलाई लेखी पठाउने, । (ध) नागरिक उड्डयन सुरक्षा विरुद्धमा अनधिकृत हस्तक्षेप भएमा त्यस सम्बन्धमा गरिएका काम कारबाही र पुनः त्यस्ता क्रियाकलाप दोहोरिन नदिन गरिएका प्रयास समेतको बारेमा अन्तर्राष्ट्रिय नागरिक उड्डयन सङ्गठनलाई जानकारी गराउने । पहिलो संशोधनद्वारा थप । (न) हवाई सुरक्षा निरीक्षक परिचयपत्र तथा वायुयान चालक सदस्य परिचयपत्र जारी गर्ने । (२) नागरिक उड्डयन सुरक्षा अधिकारीले नागरिक उड्डयन सुरक्षा सम्बन्धमा सम्बन्धित निकाय, वायुसेवा सञ्चालन संस्था वा कर्मचारीलाई आवश्यक निर्देशन दिन सक्नेछ र त्यस्तो निर्देशनको पालना गर्नु त्यस्तो निकाय, वायुसेवा सञ्चालन संस्था वा कर्मचारीको कर्तव्य हुनेछ । (३) उपनियम (२) बमोजिम दिइएको निर्देशन कुनै कर्मचारीले पालना नगरी नागरिक उड्डयन सुरक्षामा बाधा पुर्याएमा वा बाधा पुग्न जाने देखिएमा नागरिक उड्डयन सुरक्षा अधिकारीले त्यस्तो कर्मचारीलाई विमानस्थलको जिम्मेवारीबाट हटाउन सम्बन्धित निकायलाई लेखी पठाउनेछ । परिच्छेद-४ । विमानस्थल सुरक्षा सम्बन्धी व्यवस्था । ९. विमानस्थल सुरक्षा कार्यक्रम सम्बन्धी व्यवस्था : (१) राष्ट्रिय नागरिक उड्डयन सुरक्षा कार्यक्रमलाई प्रभावकारी रूपमा कार्यान्वयन गर्नको लागि प्रत्येक नागरिक उड्डयन कार्यालयले विमानस्थल सुरक्षा कार्यक्रम तयार गरी स्वीकृतिको लागि नागरिक उड्डयन सुरक्षा अधिकारी समक्ष पेस गर्नु पर्नेछ । (२) उपनियम (१) बमोजिमको विमानस्थल नागरिक उड्डयन सुरक्षा कार्यक्रममा समावेश गर्नु पर्ने विषयहरू अनुसूची-२ मा उल्लेख भए बमोजिम हुनेछन् । (३) उपनियम (१) बमोजिम प्राप्त कार्यक्रम उपयुक्त भए नभएको जाँची आवश्यकता अनुसार परिमार्जन गर्न लगाई नागरिक उड्डयन सुरक्षा अधिकारीले आवश्यक शर्त समेत तोकी त्यस्तो कार्यक्रम स्वीकृत गर्नेछ ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(३) उपनियम (१) बमोजिम प्राप्त कार्यक्रम उपयुक्त भए नभएको जाँची आवश्यकता अनुसार परिमार्जन गर्न लगाई नागरिक उड्डयन सुरक्षा अधिकारीले आवश्यक शर्त समेत तोकी त्यस्तो कार्यक्रम स्वीकृत गर्नेछ । १०. विमानस्थल सुरक्षा समिति : (१) राष्ट्रिय नागरिक उड्डयन सुरक्षा कार्यक्रम तथा समितिको निर्णय प्रभावकारी रूपमा कार्यान्वयन गराउने काम समेतका लागि प्रत्येक विमानस्थलमा एक विमानस्थल सुरक्षा समिति रहनेछ । (२) विमानस्थल सुरक्षा समितिको गठन देहाय बमोजिम हुनेछ :- । (क) नागरिक उड्डयन कार्यालयको प्रमुख - अध्यक्ष । (ख) सम्बन्धित जिल्ला प्रशासन कार्यालयको अधिकृतस्तरको प्रतिनिधि - सदस्य । (ग) सम्बन्धित जिल्ला प्रहरी कार्यालयको कम्तीमा प्रहरी निरीक्षकस्तरको प्रतिनिधि - सदस्य । (घ) सम्बन्धित जिल्ला स्थित नेपाली सेनाको कम्तीमा अधिकृतस्तरको प्रतिनिधि - सदस्य । (ङ) सम्बन्धित जिल्ला स्थित सशस्त्र प्रहरी बल, नेपालको कम्तीमा अधिकृतस्तरको प्रतिनिधि - सदस्य । (च) सम्बन्धित जिल्लाको राष्ट्रिय अनुसन्धान कार्यालयको अधिकृत - सदस्य । (छ) विमानस्थलस्थित सुरक्षा प्रहरी कार्यालयको प्रमुख - सदस्य । (ज) विमानस्थल सुरक्षाका लागि खटिएको नेपाली सेना वा । सशस्त्र प्रहरी बल, नेपालको प्रमुख - सदस्य । (झ) विमानस्थल रहेको नगरपालिका वा गाउँ विकास समितिको प्रतिनिधि - सदस्य । (ञ) सम्बन्धित विमानस्थलमा वायुसेवा सञ्चालन गर्ने सबै वायुसेवा सञ्चालन संस्थाका विमानस्थल प्रमुखहरू - सदस्य । (ट) विमानस्थल सुरक्षा समितिको अध्यक्षले तोकेको नागरिक उड्डयन कार्यालयको अधिकृत - सदस्य-सचिव । पहिलो संशोधनद्वारा संशोधित । (३) उपनियम (२) मा जुनसुकै कुरा लेखिएको भए तापनि अन्तर्राष्ट्रिय विमानस्थल सुरक्षा समितिमा देहायका अध्यक्ष तथा सदस्यहरू रहनेछन् : - । (क) अन्तर्राष्ट्रिय विमानस्थलस्थित नागरिक उड्डयन कार्यालयको प्रमुख - अध्यक्ष । (ख) अन्तर्राष्ट्रिय विमानस्थलस्थित अध्यागमन कार्यालयको प्रमुख - सदस्य । (ग) अन्तर्राष्ट्रिय विमानस्थलस्थित भन्सार कार्यालयको प्रमुख - सदस्य । (घ) अन्तर्राष्ट्रिय विमानस्थलस्थित नेपाली सेनाको इन्जिनियरिङ्ग निर्देशनालयको प्रमुख - सदस्य । (ङ) अन्तर्राष्ट्रिय विमानस्थलस्थित सुरक्षा प्रहरी कार्यालयको प्रमुख - सदस्य । (च) अन्तर्राष्ट्रिय विमानस्थलस्थित राष्ट्रिय अनुसन्धान विभाग, निगरानी उपशाखाको प्रमुख - सदस्य । (छ) अन्तर्राष्ट्रिय विमानस्थलस्थित नेपाल वायुसेवा निगमका प्रमुख - सदस्य । (ज) अन्तर्राष्ट्रिय विमानस्थल नागरिक उड्डयन कार्यालय, हवाई सुरक्षा महाशाखा प्रमुख - सदस्य-सचिव । ११. विमानस्थल सुरक्षा समितिको बैठक : (१) विमानस्थल सुरक्षा समितिको बैठक वर्षमा चार पटकमा नघटाई आवश्यकता अनुसार बस्नेछ । (२) विमानस्थल सुरक्षा समितिको अध्यक्षले तोकेको मिति, समय र स्थानमा सो समितिको सदस्य-सचिवले विमानस्थल सुरक्षा समितिको बैठक बोलाउनेछ । (३) विमानस्थल सुरक्षा समितिका कुल सदस्य सङ्ख्याको पचास प्रतिशत भन्दा बढी सदस्यहरू उपस्थित भएमा सो समितिको बैठकको लागि गणपूरक सङ्ख्या पुगेको मानिनेछ । (४) विमानस्थल सुरक्षा समितिको बैठकको अध्यक्षता सो समितिको अध्यक्षले गर्नेछ र निजको अनुपस्थितिमा बैठकमा उपस्थित सदस्यहरूले आफूहरू मध्येबाट छानेको सदस्यले गर्नेछ ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(३) विमानस्थल सुरक्षा समितिका कुल सदस्य सङ्ख्याको पचास प्रतिशत भन्दा बढी सदस्यहरू उपस्थित भएमा सो समितिको बैठकको लागि गणपूरक सङ्ख्या पुगेको मानिनेछ । (४) विमानस्थल सुरक्षा समितिको बैठकको अध्यक्षता सो समितिको अध्यक्षले गर्नेछ र निजको अनुपस्थितिमा बैठकमा उपस्थित सदस्यहरूले आफूहरू मध्येबाट छानेको सदस्यले गर्नेछ । (५) विमानस्थल सुरक्षा समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिनेछ । (६) विमानस्थल सुरक्षा समितिले आवश्यकता अनुसार नागरिक उड्डयन सुरक्षा सम्बन्धी विशेषज्ञलाई सो समितिको बैठकमा भाग लिन आमन्त्रण गर्न सक्नेछ । पहिलो संशोधनद्वारा संशोधित । (७) विमानस्थल सुरक्षा समितिको बैठकको निर्णय सो समितिको अध्यक्षता गर्ने व्यक्तिले प्रमाणित गर्नेछ । पहिलो संशोधनद्वारा थप । (७क) उपनियम (७) बमोजिम सुरक्षा समितिको निर्णयको प्रमाणित प्रति सदस्य-सचिवले राष्ट्रिय नागरिक उड्डयन सुरक्षा अधिकारीलाई पठाउनु पर्नेछ । (८) विमानस्थल सुरक्षा समितिको बैठक सम्बन्धी अन्य कार्यविधि सो समिति आफैले निर्धारण गरे बमोजिम हुनेछ । १२. विमानस्थल सुरक्षा समितिको काम, कर्तव्य र अधिकार : (१) विमानस्थल सुरक्षा समितिको काम, कर्तव्य र अधिकार देहाय बमोजिम हुनेछ :- । (क) विमानस्थल सुरक्षा कार्यक्रमको कार्यान्वयन गर्ने, गराउने, । (ख) राष्ट्रिय नागरिक उड्डयन सुरक्षा कार्यक्रम तथा विमानस्थल सुरक्षा कार्यक्रम कार्यान्वयनको लागि विभिन्न निकाय बीच समन्वय गर्ने, । (ग) खण्ड (ख) बमोजिमको कार्यक्रम कार्यान्वयन भए नभएको सम्बन्धमा निरीक्षण तथा अनुगमन गर्ने, । (घ) राष्ट्रिय नागरिक उड्डयन सुरक्षा कार्यक्रम तथा अन्तर्राष्ट्रिय नागरिक उड्डयन सङ्गठनको सुरक्षा म्यानुअलको अधीनमा विमानस्थल सुरक्षा प्रक्रिया तथा त्यसको कार्यान्वयनको मूल्याङ्कन गर्ने, । (ङ) विमानस्थलमा सुरक्षाको दृष्टिबाट संवेदनशील देखिएका ठाउँ वा निषेधित क्षेत्रको विवरण तयार गरी अद्यावधिक गरी राख्ने तथा त्यस्तो ठाउँ र क्षेत्रको सुरक्षा तथा सुरक्षाको लागि प्रयोग गरिएका यन्त्र उपकरणको समय समयमा जाँच गरी चालु अवस्थामा राख्ने, । (च) विमानस्थलमा लागू गरिएका सुरक्षात्मक प्रावधान जुनसुकै प्रकारका नागरिक उड्डयन सुरक्षा विरुद्धका खतरालाई सामना गर्न सक्षम भएको सुनिश्चित गर्ने, । (छ) विमानस्थलको सुरक्षात्मक व्यवस्थाको प्रभावकारिता तथा कमी कमजोरीको मूल्याङ्कन गर्न समय समयमा सुरक्षा सर्भे, परीक्षण तथा निरीक्षण गरी वा गर्न लगाई सो को प्रतिवेदन लिने, । (ज) विमानस्थल सुरक्षा सम्बन्धी अवस्था र भविष्यमा गर्नु पर्ने व्यवस्थाको सम्बन्धमा कार्ययोजना सहितको वार्षिक प्रतिवेदन तयार गरी प्रत्येक वर्ष प्राधिकरणमा पठाउने, । (झ) विमानस्थलको सुरक्षा तथा विमानस्थल सञ्चालनसँग सम्बन्धित कर्मचारीको लागि आवश्यक तालिमको व्यवस्था गर्ने, । (ञ) विमानस्थलको निर्माण, पुनर्निर्माण वा विस्तार सम्बन्धी योजना बनाउँदा विमानस्थल सुरक्षाको पूर्ण प्रत्याभूतिका लागि सुरक्षाको आवश्यक व्यवस्था समेत समावेश गर्न लगाउने । (२) विमानस्थल सुरक्षा समितिले चाहेमा आफ्नो कार्य सम्पादनमा सहयोग गर्न सो समितिका सदस्यहरू मध्येबाट विमानस्थल सुरक्षा उपसमिति गठन गर्न सक्नेछ ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(२) विमानस्थल सुरक्षा समितिले चाहेमा आफ्नो कार्य सम्पादनमा सहयोग गर्न सो समितिका सदस्यहरू मध्येबाट विमानस्थल सुरक्षा उपसमिति गठन गर्न सक्नेछ । (३) उपनियम (२) बमोजिम गठित उपसमितिको काम, कर्तव्य र अधिकार विमानस्थल सुरक्षा समितिले त्यस्तो उपसमिति गठन गर्दा निर्धारण गरे बमोजिम हुनेछ । १३. विमानस्थल सुरक्षा अधिकारी तोक्ने : (१) नागरिक उड्डयन कार्यालयका प्रमुखले सम्बन्धित विमानस्थलमा कार्यरत विमानस्थल सुरक्षा पहिलो संशोधनद्वारा झिकिएको । सम्बन्धी पहिलो संशोधनद्वारा झिकिएको । ज्ञान भएको कुनै कर्मचारीलाई त्यस्तो विमानस्थलको सुरक्षा अधिकारी तोक्ने । (२) उपनियम (१) मा जुनसुकै कुरा लेखिएको भए तापनि अन्तर्राष्ट्रिय विमानस्थलको हकमा त्यस्तो विमानस्थलस्थित नागरिक उड्डयन कार्यालयको हवाई सुरक्षा महाशाखा प्रमुखले सो विमानस्थलको सुरक्षा अधिकारीको रूपमा काम गर्नेछ । १४. विमानस्थल सुरक्षा अधिकारीको काम, कर्तव्य र अधिकार : (१) विमानस्थल सुरक्षा अधिकारीको काम, कर्तव्य र अधिकार देहाय बमोजिम हुनेछ :- । (क) विमानस्थल सुरक्षा कार्यक्रमको कार्यान्वयन गर्ने, गराउने । पहिलो संशोधनद्वारा संशोधित । (ख) विमानस्थल सुरक्षा कार्यक्रमको कार्यान्वयन अवस्थाको बारेमा आवश्यकता अनुसार सुरक्षा सर्भे, अडिट, निरीक्षण, अभ्यास वा परीक्षण कार्य गर्ने, गराउने र सोको प्रतिवेदन राष्ट्रिय नागरिक उड्डयन सुरक्षा अधिकारीलाई पठाउने, । (ग) विमानस्थलको कार्य सञ्चालन सम्बन्धमा कार्यविधि तयार गरी विमानस्थल सुरक्षा समितिबाट स्वीकृत गराई लागू गर्ने, । (घ) विमानस्थल सुरक्षामा रहेका वा आउनसक्ने सुरक्षा खतरा तथा अन्य समस्या समाधान गर्नको लागि विमानस्थल सुरक्षा कार्यक्रममा सुधार गर्नु पर्ने देखिएमा नागरिक उड्डयन कार्यालयका प्रमुख समक्ष सिफारिस गर्ने, । (ङ) विमानस्थलमा सुरक्षा व्यवस्था पर्याप्त भए वा नभएको सम्बन्धमा सुपरिवेक्षण गर्ने, । (च) विमानस्थल सुरक्षाको लागि विमानस्थल स्थित अन्य निकाय बिच समन्वय कायम गर्ने, । (छ) आपतकालीन अवस्थामा विमानस्थलमा सुरक्षाकर्मी, अग्नि नियन्त्रक र जीवनोद्धारकर्मी तत्काल परिचालन हुन सक्ने प्रबन्ध मिलाउने, । (ज) विमानस्थलमा कार्यरत सम्पूर्ण निकायका कर्मचारीलाई विमानस्थलको सुरक्षा सम्बन्धमा सचेत र चनाखो बनाई राख्न आवश्यक परामर्श तथा अभिमुखीकरण गर्ने, । (झ) विमानस्थल सुरक्षा कार्यक्रममा संलग्न कर्मचारीलाई आवश्यक पर्ने तालिम दिलाउन पहल गर्ने, । (ञ) विमानस्थलको निर्माण, पुनर्निर्माण विस्तार तथा सुधार गर्दा अवलम्बन गर्नु पर्ने सुरक्षात्मक प्रावधानको सम्बन्धमा नागरिक उड्डयन कार्यालय प्रमुख समक्ष सिफारिस गर्ने, । (ट) विमानस्थललाई असर पार्ने सुरक्षा खतरा, अनधिकृत हस्तक्षेप, खानतलासीको क्रममा फेला परेका निषेधित सामानको विवरण तथा विमानस्थल सुरक्षा सम्बन्धी घटना वा दुर्घटनाको अभिलेख राख्ने, । (ठ) कुनै वायुयानको अनधिकृत हस्तक्षेप भएमा सो सम्बन्धी सबै सूचनाहरू एकीकृत गरी नागरिक उड्डयन कार्यालयका प्रमुखलाई जानकारी गराउने, । (ड) विमानस्थलभित्र कुनै किसिमको हुल हुज्जत, नाराबाजी वा हडताल हुन नदिन आवश्यक व्यवस्था गर्ने, । (ढ) विमानस्थलमा उच्च सुरक्षा व्यवस्था कायम राख्न यो नियमावली, नागरिक उड्डयन सुरक्षा कार्यक्रम तथा विमानस्थल सुरक्षा ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(ड) विमानस्थलभित्र कुनै किसिमको हुल हुज्जत, नाराबाजी वा हडताल हुन नदिन आवश्यक व्यवस्था गर्ने, । (ढ) विमानस्थलमा उच्च सुरक्षा व्यवस्था कायम राख्न यो नियमावली, नागरिक उड्डयन सुरक्षा कार्यक्रम तथा विमानस्थल सुरक्षा । कार्यक्रमको प्रतिकूल नहुने गरी आवश्यक अन्य कार्यहरू गर्ने, गराउने, । (ण) आवश्यकता अनुसार विमानस्थलको निषेधित क्षेत्र, वायुसेवाका ह्याङ्गर लगायत विमानस्थलको सबै क्षेत्रमा प्रवेश गर्ने र त्यसको निरीक्षण गर्ने, । (त) सम्बन्धित वायुसेवा सञ्चालन संस्थाको अनुमति लिई त्यस्तो संस्थाको वायुयानभित्र प्रवेश गर्ने, । (थ) नागरिक उड्डयन सुरक्षाको जिम्मेवारी निर्वाह गर्ने क्रममा विमानस्थलस्थित कुनै कर्मचारीबाट त्रुटि भएमा त्यस्तो त्रुटि सच्याउन र त्रुटिको प्रकृति हेरी त्रुटि गर्नेलाई सचेत गराउन कार्यालय प्रमुखलाई लेखी पठाउने, । पहिलो संशोधनद्वारा संशोधित । (द) विमानस्थलमा रहेका कुनै कर्मचारीबाट सुरक्षामा असर पर्ने कार्य भए गरेको पाइएमा निजलाई जारी गरिएको विमानस्थल निषेधित क्षेत्र प्रवेश अनुमतिपत्र तत्कालै रद्द गरी विभागीय कारबाहीको लागि सम्बन्धित निकायमा लेखी पठाउन नागरिक उड्डयन कार्यालय प्रमुख समक्ष सिफारिस गर्ने, । (ध) विमानस्थल स्थित निकायका कुनै कर्मचारीलाई काममा लगाई राख्दा सुरक्षा व्यवस्थामा गम्भीर आँच आउने देखिएमा निजलाई तुरुन्त सो जिम्मेवारीबाट हटाउन सम्बन्धित निकायलाई लेखी पठाउन नागरिक उड्डयन कार्यालय प्रमुख समक्ष सिफारिस गर्ने, । (न) विमानस्थलमा प्रवेश गर्ने व्यक्ति वा ल्याइएका सामानको सुरक्षा खानतलासी (स्क्रिनिङ) कार्यको नियमित रूपमा निरीक्षण र परीक्षण गर्ने, । पहिलो संशोधनद्वारा संशोधित । (प) हवाई यात्रु बाहेक अन्य व्यक्तिलाई विमानस्थलमा प्रवेशको लागि प्रवेश अनुमतिपत्र जारी गर्न नागरिक उड्डयन कार्यालय प्रमुख समक्ष पेश गर्ने । (२) उपनियम (१) बमोजिम नागरिक उड्डयन कार्यालयको प्रमुखले विमानस्थल सुरक्षा अधिकारीको रूपमा काम गरेको अवस्थामा निजले सो उपनियमको खण्ड (घ), (ञ), (ठ), (थ) वा (ध) बमोजिम नागरिक उड्डयन कार्यालय प्रमुखलाई पेश गर्ने सिफारिस विमानस्थल सुरक्षा समितिमा पेश गर्नु पर्नेछ । परिच्छेद-५ । वायुसेवा सुरक्षा कार्यक्रम सम्बन्धी व्यवस्था । १५. वायुसेवा सुरक्षा कार्यक्रम बनाई लागू गर्नु पर्ने : (१) वायुसेवा सञ्चालन संस्था र हवाई उडान सम्बन्धी प्रशिक्षण संस्थाले राष्ट्रिय नागरिक उड्डयन सुरक्षा कार्यक्रमलाई सहयोग पुग्ने गरी आ-आफ्नो वायुसेवा सञ्चालन सुरक्षा कार्यक्रम तथा तालिम कार्यक्रम बनाई स्वीकृतिको लागि नागरिक उड्डयन सुरक्षा अधिकारी समक्ष पेश गर्नु पर्नेछ । (२) उपनियम (१) बमोजिमको सुरक्षा कार्यक्रम तथा तालिम कार्यक्रममा समावेश गर्नु पर्ने विषयहरू अनुसूची-३ मा उल्लेख भए बमोजिम हुनेछ । (३) उपनियम (१) बमोजिम प्राप्त भएको वायुसेवा सञ्चालन सुरक्षा कार्यक्रम नागरिक उड्डयन सुरक्षा अधिकारीले उपयुक्त भए नभएको जाँची आवश्यकता अनुसार परिमार्जन गर्न लगाई स्वीकृत गर्नु पर्नेछ ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(३) उपनियम (१) बमोजिम प्राप्त भएको वायुसेवा सञ्चालन सुरक्षा कार्यक्रम नागरिक उड्डयन सुरक्षा अधिकारीले उपयुक्त भए नभएको जाँची आवश्यकता अनुसार परिमार्जन गर्न लगाई स्वीकृत गर्नु पर्नेछ । १६. वायुसेवा सञ्चालन सुरक्षा अधिकारी सम्बन्धी व्यवस्था : (१) प्रत्येक वायुसेवा सञ्चालन संस्था र हवाई उडान सम्बन्धी प्रशिक्षण संस्थाले हवाई सुरक्षा सम्बन्धी तालिम प्राप्त व्यक्तिलाई त्यस्तो संस्थाको वायुसेवा सञ्चालन सुरक्षा अधिकारीको रूपमा नियुक्ति गर्नु पर्नेछ । (२) उपनियम (१) बमोजिम नियुक्त वायुसेवा सञ्चालन सुरक्षा अधिकारीको काम, कर्तव्य र अधिकार देहाय बमोजिम हुनेछ :- । (क) वायुसेवा सञ्चालन सुरक्षा कार्यक्रम वा कार्यान्वयन सम्बन्धी सुनिश्चितताको लागि सुरक्षा सर्भे तथा निरीक्षण गर्ने, । (ख) वायुसेवा सञ्चालन सुरक्षाको लागि नागरिक उड्डयन कार्यालयका प्रमुख, विमानस्थल सुरक्षा अधिकारी तथा अन्य सम्बद्ध निकायसँग समन्वय गर्ने, । (ग) वायुयान विरुद्ध हुन सक्ने सम्भावित खतराको अद्यावधिक जानकारी राख्ने र त्यस्तो विषयमा नागरिक उड्डयन कार्यालयको प्रमुख, विमानस्थल सुरक्षा अधिकारी र वायुसेवा सञ्चालन संस्थाको प्रमुख कार्यकारीलाई जानकारी गराउने, । (घ) वायुसेवा सञ्चालन सुरक्षा कार्यक्रमको कार्यान्वयन स्थितिको सम्बन्धमा अनुगमन तथा मूल्याङ्कन गर्ने, । (ङ) वायुसेवा सञ्चालन सुरक्षा कार्यक्रमको प्रभावकारी कार्यान्वयनमा संलग्न कर्मचारीको लागि आवश्यक तालिमको व्यवस्था गर्ने । परिच्छेद-६ । नागरिक उड्डयन सुरक्षाको गुणस्तर नियन्त्रण सम्बन्धी व्यवस्था । १७. नागरिक उड्डयन सुरक्षा गुणस्तर नियन्त्रण सम्बन्धी व्यवस्था : (१) प्राधिकरणले राष्ट्रिय नागरिक उड्डयन सुरक्षा कार्यक्रममा तोकिएको सुरक्षा गुणस्तर कायम राख्न तथा त्यस्तो कार्यक्रमको कार्यान्वयनमा संलग्न कर्मचारीको काम प्रभावकारी बनाउन राष्ट्रिय नागरिक उड्डयन सुरक्षा गुणस्तर नियन्त्रण कार्यक्रम बनाई लागू गर्नु पर्नेछ । (२) प्राधिकरणले राष्ट्रिय नागरिक उड्डयन सुरक्षा कार्यक्रमको पालना भए नभएको नियमित रूपमा निरीक्षण तथा अनुगमन गर्नु पर्नेछ । (३) प्राधिकरणले नागरिक उड्डयन सुरक्षा गुणस्तर कायम भए नभएको यकिन गर्न र नागरिक उड्डयनका थप सुरक्षात्मक प्रावधानहरूको पहिचान गर्न निरीक्षक वा अडिटर तोकी निजहरूबाट नियमित रूपमा सुरक्षा सर्भे, परीक्षण, निरीक्षण, जाँच तथा अनुसन्धान गराउनु पर्नेछ । पहिलो संशोधनद्वारा थप । (४) उपनियम (२) र (३) बमोजिमको कार्य गर्दा हवाई सुरक्षा निरीक्षकलाई विमानस्थल निषेधित क्षेत्रमा प्रवेश दिनु तथा निजले माग गरेका सुरक्षा सम्बन्धी कागजात सम्बन्धित निकायले उपलब्ध गराउनु पर्नेछ । १८. कर्मचारीको चाल चलनको बारेमा जानकारी लिनु पर्ने : (१) विमानस्थल सुरक्षा अधिकारीले विमानस्थल सुरक्षा कार्यक्रम कार्यान्वयनमा संलग्न व्यक्ति तथा विमानस्थलमा खटिएका विभिन्न निकायका कर्मचारीहरूको चालचलनको बारेमा जानकारी लिनु पर्नेछ । (२) विमानस्थल सुरक्षा अधिकारीले उपनियम (१) बमोजिमको जानकारी प्रत्येक दुई वर्षमा अद्यावधिक गर्नु पर्नेछ । (३) लामो अवधिको बिदामा बसी वा विदेशमा गई फर्किएका कर्मचारीलाई विमानस्थल सुरक्षा कार्यक्रमको जिम्मेवारी दिनु पूर्व उपनियम (१) बमोजिमको जानकारी लिनु पर्नेछ ।